Latviya prezidenti Raymond Veyonis hushiga keldi. Bu haqda Delphi nashri jarrohlik amaliyoti o‘tkazilgan shifoxona rahbariga tayangan holda xabar bermoqda. Ilgariroq Veyonisga yurak klapanida o‘chog‘i joylashgan infeksion kasallik tashxisi qo‘yilganidan so‘ng u jarrohlik bo‘limiga yotqizilgani va amaliyotdan o‘tkazilgani xabar qilingan edi. Shifokorlarning ta’kidlashicha, prezident o‘ziga kelgan va ular bilan gaplashgan. Hozircha u intensiv terapiya xonasida qolmoqda, bir haftadan so‘ng u yurak jarrohligi bo‘limiga o‘tkaziladi.